סנדי בר

סנדי בר (נולדה ב-5 באפריל 1976) היא דוגמנית, שחקנית ומנחת טלוויזיה ישראלית. נולדה בשם סנדי ברנס בתל אביב-יפו, לאב שעלה מלוב, ולאם צברית ממוצא מרוקאי. התגלתה לראשונה בשנת 1993 בגיל 17 על ידי הצלם עדי ברקן, אשר הפך לסוכן האישי שלה ומאוחר יותר גם לבן זוגה לזמן מה. באמצע שנות ה-90 של המאה ה-20 התגייסה לצה"ל ואת שירותה עשתה במענ"א. בר דגמנה במשך שנים למותגי אופנה ישראלים, בין היתר למותגים "קסטרו" ו"פלפל", בקמפיינים שכללו שלטי חוצות ענקיים, קטלוגים ופרסום ארצי נרחב. היא השתתפה בפרסומות למותגים "מילקי", ישראכרט, אירוקה, בירה "בלאק אנד וייט", אינטרנט בזק בינלאומי ועוד. בעקבות ההצלחה הרבה לה זכתה, בשנת 1997 הוציאה לשווקים לוח שנה עם תמונותיה בשיתוף עם עדי ברקן אשר זכה לפופולריות רבה. בשנות התשעים, בעודה חיילת החלה את קריירת המשחק שלה. בשנת 1996 שיחקה באופרת הסבון הישראלית "כסף קטלני". בשנים 1997–1999 כיכבה בסדרת הטלוויזיה הישראלית "זבנג!", המבוססת על ספרי הקומיקס זבנג! של אורי פינק, בה גילמה את דמותה של מאיה שליט, פאם פאטאל, דוגמנית ו"מלכת השכבה" הבלונדינית. בשנת 1998 השתתפה במחזמר "חסמבה", בו גילמה את דמותה של תמר היפה לצדו של השחקן אקי אבני, שגילם את דמותו של ירון זהבי מפקד חסמבה. בסוף שנות התשעים הייתה חלק מצוות ההנחיה של התוכנית "קיץ על החוף" בערוץ 2. בשנת 2000 שיחקה בדרמה הישראלית "זינזאנה" של הבמאי חיים בוזגלו. באותה שנה השתתפה בפסטיגל והצטרפה לצוות מנחי ערוץ הילדים בו הנחתה עד 2001, והשתתפה במסגרת זו בסרטי הילדים "כובע קסמים", ו"ורק אני לא". ב-2002, בר חזרה מאמריקה לישראל על מנת להשתתף בסרטו של עמוס גיתאי "קדמה". בשנים 2004–2005 לדגמן בקמפיין לרשת משקפי השמש הישראלית "אירוקה" לצד הדוגמן דודי בלסר. ב-2007 השתתפה בפרסומת לטלפון סלולרי של חברת פלאפון ושנה לאחר מכן השתתפה בפרסומת למעדן החלב "מילקי" ביחד עם אקי אבני. בשנת 2009 שיחקה בפרק האחרון של העונה השביעית של קומדיית המצבים הישראלית "החיים זה לא הכל". שנה לאחר מכן גילמה את איריס בסדרת הדרמה הישראלית "חטופים" ושנה מאוחר יותר נבחרה לשמש כפרזנטורית של רשת האופנה "הוניגמן". בשנת 2016 השתתפה בסדרה "מסובך" לצד רן שריג שכתב ושיחק, בערוץ 10. באותה שנה השתתפה בסרטה של הגר בן-אשר "הפורצת". בשנת 2022 השתתפה בעונה השמינית של "רוקדים עם כוכבים" בקשת 12 והודחה השמינית. בשנה זו נבחרה להיות הפרזנטורית החדשה של רשת מלונות דן בשנת 2001 ירדה מהארץ, ועברה להתגורר בלוס אנג'לס, ארצות הברית עם בעלה הטרי אקי אבני, במטרה לפתח קריירת משחק בארצות הברית במקביל לקריירה שלהם בישראל. ב-2006 השתתפה בתפקיד ראשי בסרט הרומנטי "Sea of Dreams" שצולם בארצות הברית ובמקסיקו. הסרט מספר על חייה של נערה בכפר דייגים מקסיקני, אותה מגלמת בר. בשנת 2007 הופיעה בתפקיד אורח בסדרת הטלוויזיה האמריקנית "היחידה". ב-2001 נישאה לשחקן אקי אבני. בנובמבר 2004 נולד בנם בלוס אנג'לס. בשנת 2008 חזרו בני הזוג לישראל, וזמן קצר לאחר מכן התגרשו. מתגוררת בשכונת נוף ים שבהרצליה. סנדי בר, ברשת החברתית פייסבוק סנדי בר, ברשת החברתית אינסטגרם סנדי בר, במיזם "אישים" לתיעוד היצירה הישראלית סנדי בר, במסד הנתונים הקולנועיים IMDb (באנגלית) סנדי בר, באתר "אידיבי", מאגר הידע העברי לקולנוע ישראלי ועולמי סנדי בר, באתר ספר הקולנוע הישראלי סנדי בר, באתר AllMovie (באנגלית) סנדי בר, במסד הנתונים הקולנועיים KinoPoisk (ברוסית) יאיר לפיד, ראיון עם סנדי בר, באתר רשת גיא פינס, הייתי שלד, 42 קילו, אקי בכה מולי", באתר nana10‏, 22 במרץ 2010 היאלי יעקבי, עמוק בקצפת, באתר ישראל היום, 21 במאי 2010 חגית רון רבינוביץ', סנדי בר מרוצה - אז היא מדברת, באתר ישראל היום, 12 ביולי 2013 דנה ספקטור, ברקוד, באתר "ידיעות אחרונות", 11 בנובמבר 2016 מיכאל יעקובסון, סנדי בר טרם סיימה אף פרויקט, אך היא "הבטחת השנה" בעיצוב פנים, באתר Xnet‏, 25 ביוני 2019 סמדר שיר, "תרומתי הצנועה לעולם היא בהפצת יופי, סדר ושלווה", באתר "ידיעות אחרונות", 4 במאי 2022 הקמפיין החדש של סנדי בר: חופשה בשנות ה-60, באתר ynet, 10 במאי 2022 רז שכניק,"החלטנו להיפרד, וזה אומר הכל","ידיעות אחרונות", 23 בספטמבר 2008 סנדי בר מול המראה: "אוהבת את הגיל ואת השינויים שהוא מביא", באתר ynet, 4 באפריל 2021